ദേശീയ പാതയില് നിര്ത്തിയിട്ടിരുന്ന ലോറിക്കുപിന്നില് സ്കൂട്ടര് ഇടിച്ച് യുവാവ് മരിച്ചു ഓച്ചിറ. ദേശീയ പാതയില് നിര്ത്തിയിട്ടിരുന്ന ലോറിക്കുപിന്നില് സ്കൂട്ടര് ഇടിച്ച് യുവാവ് മരിച്ചു,ബന്ധുവിന് പരുക്ക്. കൊച്ചുമുറി പറമ്ബില് കിരണ്ബാബുനന്ദു18ആണ് മരിച്ചത്. മാമന്റെ മകനായ ഗൗതം20ആണ് പരുക്കുകളോടെ വണ്ടാനം മെഡിക്കല് കോളജില് ഉള്ളത്. കിരണിന്റെ അമ്മാവന് ഓച്ചിറയില് സ്വകാര്യാശുപത്രിയില് ചികില്സയിലാണ്. ഇദ്ദേഹത്തിന് ഭക്ഷണവുമായി വരികയായിരുന്നു ഇരുവരും. ടൈറ്റാനിയത്തിലേക്കു ലോഡുമായി പോയ ലോറി തകരാറായി ദേശീയ പാത അരികില് നിര്ത്തിയിട്ടിരുന്നതാണ്. എതിരേ വാഹനം വന്നപ്പോള് ഒതുക്കിയവഴി ഇടിച്ചതാണ്എന്നു കരുതുന്നു. അപ്പോള്തന്നെ ആശുപത്രിയിലേക്കു കൊണ്ടുപോയെങ്കിലും കിരണ് മരിച്ചു. ഗൗതം അബോധാവസ്ഥയിലായതിനാല് ഇവരെ തിരിച്ചറിഞ്ഞത് ഏറെ വൈകിയാണ്. കിരണിന്റെ പിതാവ് ബാബുക്കുട്ടന് രണ്ടുവര്ഷംമുമ്ബ് മരിച്ചതാണ്. മാതാവ് സിന്ധു. ഒരു സഹോദരനുണ്ട്. ഗൗതമിന്റെ പിതാവാണ് ആശുപത്രിയിലുള്ളത്. മാതാവ് കോവിഡ് മൂലം മരിച്ചതാണ്. Tags